**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 28.08.2019, ora 08.00 – 29.08.2019, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 29.08.2019, ora 07.00**

**RÂURI**

Debitele au fost, în general, staționare, exceptând cursurile mijlocii și inferioare ale Crișului Negru, Crișului Alb, Mureșului și cursurile inferioare ale Arieșului, Begăi și Timișului, unde au fost în creștere datorită propagării.

Pe râurile din bazinele hidrografice: Vișeu, Iza, Tur, Someș, Crasna și Buzău, debitele au fost în scădere ușoară.

Debitele se situează, în general, la valori cuprinse între 30-90% din mediile multianuale lunare, mai mici pe unele râuri din bazinele hidrografice: Tur, Lăpuș, Bârzava, Moraviţa, Nera, Putna, Rm. Sărat, Bârlad, pe cursurile inferioare ale Timișului, Carașului și Bistriței, pe cursul superior al Siretului, pe râul Tazlău, pe unii afluenți ai Someșului Mic, Crișului Negru, Mureșului, Oltului superior și mijlociu şi pe afluenţii Prutului.

Nivelurile pe râuri la stațiile hidrometrice se situează sub **COTELE DE ATENȚIE.**

Debitele vor fi în general staționare, exceptând cursul inferior al Muresului, unde vor fi în creştere datorită propagării.

Pe râurile din bazinele hidrografice hidrografice: Vișeu, Iza, Tur, Someș, Crişul Negru, Crişul Alb, Bega, Timiş şi Buzău, debitele vor fi în scădere uşoară.

Sunt posibile scurgeri pe versanți, torenți, pâraie și creşteri de niveluri şi debite pe unele râuri mici din nord-vestul țării și din zona de deal și munte, datorită precipitaţiilor sub formă de aversă, prognozate.

Nivelurile pe râuri la stațiile hidrometrice se vor situa sub **COTELE DE ATENȚIE**.

**DUNĂRE**

Debitul la intrarea în ţară (secţiunea Baziaş) în intervalul 28.08 – 29.08.2019 a fost în creştere, având valoarea de 2900 m3/s, sub media multianuală a lunii august (4300 m3/s).

În aval de Porţile de Fier debitele au fost în creștere pe sectorul Gruia – Zimnicea, în scădere pe sectorul Giurgiu – Galați și relativ staționare pe sectorul Isaccea – Tulcea.

Debitul la intrarea în ţară (secţiunea Baziaş) va fi staţionar (2900 m3/s).

În aval de Porţile de Fier debitele vor în scădere pe sectoarele Gruia – Calafat şi Călăraşi – Tulcea şi în creştere pe sectorul Bechet – Olteniţa.

***În urma scăderii semnificative a nivelului, respectiv a debitului, fluviului Dunărea pe sectorul Chiciu–Cernavodă–Hârşova, de la 22.08.2019 a început aplicarea prevederilor Planului de restricții şi folosire a apelor în perioadele deficitare pentru B.H. Dunăre 2016.***

*A fost instituită faza de atenționare/avertizare – perioada de vară la folosințele care se alimentează cu apă din Dunăre pe sectorul Chiciu–Cernavodă – Hârșova, respectiv:*

*-în scop potabil: S.C. R.A.J.A. S.A. Constanța – Sursa de apă potabilă Cernavodă;*

*-transport: C.N. A.C.N. Agigea cu alimentare apă din Dunăre;*

*-industrie: S.C. Sârme și Cabluri S.A. Hârșova;*

*-irigații: A.N.I.F. Filiala Îmbunătățiri Funciare Constanța; O.U.A.I. Ostrov-Babușa și O.U.A.I. Ostrov-Regie;*

*-piscicultură: S.C. Aquarom Elite Distribution București–Amenajarea piscicolă Oltina și S.C. Danubiu Elite București –Amenjarea piscicolă Dunăreni.*

*Pentru unitatea S.N.N. CNE Cernavodă - alimentare cu apă din CDMN- Bief I faza de atenționare/ avertizare va fi transmisă atunci când nivelul fluviului Dunărea pe sectorul Chiciu-Cernavodă-Hârșova va fi de cca -1,37 m.*

**2.** **Situația meteorologică în intervalul 28.08.2019, ora 08.00 – 29.08.2019, ora 06.00**

**ÎN ŢARĂ**

Vremea a fost în continuare călduroasă, izolat caniculară în orele amiezii în vestul și sudul țării. *Indicele temperatură-umezeală (ITU) a atins pragul critic de 80 de unități pe arii restrânse în regiunile vestice și izolat în cele sudice.* Cerul a fost variabil, cu înnorări temporar accentuate în vestul țării și în zonele montane, unde izolat au fost averse și descărcări electrice. Vântul a suflat slab și moderat, temporar cu intensificări izolate în sud, iar de scurtă durată și în timpul ploilor. Temperaturile maxime s-au încadrat între 26 de grade la Sulina și 36 de grade la Calafat și București-Filaret, iar la ora 06.00 se înregistrau valori termice cuprinse între 9 grade la Miercurea Ciuc și 25 de grade la Șiria. În primele ore a fost ceață în depresiunile din estul Transilvaniei.

OBSERVAȚII - De ieri dimineață de la ora 06.00 au fost în vigoare 5 atenționări cod galben pentru fenomene meteorologice periculoase imediate, emise precum urmează: 3 de SRPV Cluj-Napoca, 1 emisă de SRPV Timișoara și 1 emisă de SRPV Sibiu.

**LA BUCUREŞTI**

Vremea a fost călduroasă, caniculară la amiază în centrul orașului, unde *indicele temperatură-umezeală (ITU) a atins pragul critic de 80 de unități*. Cerul a fost mai mult senin, iar vântul a suflat slab şi moderat. Temperatura maximă a fost de 36 de grade la Filaret și 34 de grade la Afumați și Băneasa, iar la ora 06.00 se înregistrau 14 grade la Băneasa, 17 grade la Afumați și 18 grade la Filaret.

**3. Prognoza meteorologică în intervalul 29.08.2019, ora 08.00 – 30.08.2019, ora 08.00**

**ÎN ŢARĂ**

Vremea se va menține călduroasă, local caniculară în sudul și în vestul țării, unde după-amiaza disconfortul termic va fi accentuat, iar indicele temperatură-umezeală (ITU) va atinge și izolat va depăși pragul critic de 80 de unități. Cerul va fi variabil, iar după-amiaza și seara, pe arii restrânse la deal, la munte și în nord-vestul teritoriului vor fi averse, descărcări electrice și intensificări de scurtă durată ale vântului. Temperaturile maxime se vor situa între 26 de grade în nordul litoralului și 36 de grade în sudul Olteniei, iar cele minime vor fi cuprinse între 9 grade în estul Transilvaniei și 23 de grade în Dealurile de Vest.

**LA BUCUREŞTI**

Vremea se va menține călduroasă, caniculară la amiază, când indicele temperatură-umezeală (ITU) va atinge pragul critic de 80 de unități, iar disconfortul termic va fi accentuat. Cerul va fi variabil, mai mult senin dimineața și noaptea, iar vântul va sufla slab și moderat. Temperatura maximă va fi de 34...35 de grade, iar cea minimă de 17...19 grade.

1. ***CALITATEA APELOR***

***Administrația Națională Apele Române*** informează în data de 28.08.2019 despre o posibilă poluare a râului Galda, la confluența cu râul Mureș, în zona localității Sântimbru-județul Mureș, fenomen manifestat printr-o apă de culoare închisă, tulbure și urât mirositoare. Personalul S.G.A. Alba s-a deplasat la fața locului pentru investigații. Se va reveni cu informații.

1. ***CALITATEA MEDIULUI***
2. **În domeniul aerului**

Nu s-au înregistrat evenimente deosebite.

1. **În domeniul solului şi vegetaţiei**

**A.R.B.D.D. Tulcea** informează că la 28.08.2019, în jurul orei 12:00, a fost semnalat un incendiu de stuf și vegetație spontană în zona Ostrov Tătaru (proprietate a locuitorilor din comuna Chilia Veche), pe raza Districtului Ecologic Chilia. Incendiul s-a extins pe un canal secundar de irigații. Incendiul a afectat o suprafata de aproximativ 10 ha. Incendiul a fost stins la ora 17.30 de catre SVSU Chilia. Nu s-au semnalat mortalitati la speciile de pasari si reptile.

**G.N.M.-C.J. Constanța** informează telefonic că în data de 28.08.2019 a fost semnalat un incendiu de vegetație în zona localității Hagieni (lângă fermă), jud Constanța. Se va reveni cu informații.

1. **În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

1. **În municipiul Bucureşti**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.